Sinovac Biotech
Sinovac Biotech Ltd. ((Cino), NASDAQ: SVA) adolah sabuah parusahaan biofarmasi nan bafokus pado riset, pangambangan, pambuatan jo komersialisasi vaksin-vaksin nan mancegah panyakik menular manusia. Parusahaan tersebut batampek di Beijing, Tiongkok. Pado patangahan April 2020, Tiongkok manyepakati pangujian klinis taadok calon vaksin COVID-19 nan dikambangkan dek Sinovac.[1] Sinovac mamiliki limo lokasi di saluruah China nan mamiliki fasilitas R&D jo pabrik. Pabrik tersebut adolah Changping Vaccine Production Site, Tangshan Yian Biological Engineering Co., Ltd., Sinovac Biotech Co.Ltd., jo di Sinovac Research & Development Co.,Ltd, sarato di Sinovac Vaccine Technology Co.,Ltd.[2]
Vaksin sinovac[suntiang | suntiang sumber]
Vaksin sinovac adolah salah satu vaksin nan diproduksi dek parusahaan biofarmasi, Sinovac Biotech Ltd. Vaksin COVID-19 buatan Sinovac Biotech dibuek jo caro platform atau metode virus nan alah dilamahkan (inactivated virus). Katiko virus dimatian lalu partikelnyo dipakai untuak mambangkikan imun tubuh sahinggo tubuh bisa baraja mangenali virus panyebab COVID-19, SARS-COV-2, tanpa musti menghadapi risiko infeksi serius. Vaksin iko diagiah dalam duo dosis atau paralu duo kali suntikan.[3]
Pakambangan uji klinis[suntiang | suntiang sumber]
Uji klinis tahap I jo II vaksin COVID-19 Sinovac Biotech alah dilakukan pado bulan April hinggo Mei 2020. Hasilnyo alah dipublikasi di jurnal ilmiah The Lancet pado 17 November jo kasimpulan bisa dilanjuikan ka uji klinis tahap III. Vaksin COVID-19 Sinovac Biotech lalu manjalani uji klinis III di babarapo nagara, tamasuak Indonesia. Tim peneliti dari Universitas Padjadjaran nan dipimpin dek Profesor Kusnandi Rusmil ditunjuak untuak manjalankan uji klinis iko.[3]
[suntiang | suntiang sumber]
Meski uji klinis vaksin COVID-19 buatan Sinovac Biotech alun salasai bana, vaksin dapek digunokan bilo mandapek izin darurat atau Emergency Use Authorization (EUA) dari Badan Pangawas Ubat jo Makanan (BPOM). Kapalo BPOM, Penny K Lukito, manjelehan EUA bisa diagiah jo caro mampatimbangan data-data nan alah tasadio takait kaamanan jo efektivitas vaksin. Sajauah iko masih ado data dari vaksin COVID-19 Sinovac Biopharm nan paralu dilangkoki sahinggo izin alun bisa diagiah.[3]
Rujuakan[suntiang | suntiang sumber]
- ↑ Zhang Zhihao (15 April 2020). "Three COVID-19 vaccines approved for clinical trials". China Daily. Diakses tanggal 23 April 2020.
- ↑ Farisa, Fitria (18-12-2020). "Penjelasan BPOM soal Penerbitan Izin Edar Vaksin Sinovac". kompas.com. Diakses tanggal 19-12-2020.
- ↑ a b c Anwar, Firdaus. "Mengenal Vaksin COVID-19 Sinovac Biotech, Vaksin Corona Pertama di Indonesia". detikHealth (dalam bahasa Indonesia). Diakses tanggal 2020-12-19.
ind_Latn min_Latn min_Latn min_Latn min_Latn min_Latn min_Latn min_Latn min_Latn eng_Latn ind_Latn ind_Latn